Virtuele Inligtingsessie 10 April 2021 • Akademia
Virtuele Inligtingsessie 10 April 2021Neil Muller2021-04-09T11:56:14+02:00
Wil jy volgende jaar nauurs studeer?
Kom vind meer uit oor studiegeleenthede by Akademia
Akademia se nauurse onderrigmodel is ideaal vir studente wat werk of ander belangstellings nastreef. Kom vind meer uit oor jou studiemoontlikhede vir 2022.
Die kort dog kragtige inligtingsessie word aanlyn aangebied in die gerief van jou eie huis, en dit sal op die nauurse onderrigleermodel fokus. Hierdie metode van onderrig word oor 'n landwye netwerk van studiesentrums of via e-leer aangebied – jou keuse!
Voltydse studie op die Centurion-kampus word nie in hierdie sessie hanteer nie.
Besprekings vir die inligtingsessie het reeds gesluit.
DIE PROGRAM VIR DIE ONDERSKEIE SESSIES
'n Oorsig van Akademia.
Hoe werk die klasbywoning?
Wanneer open aansoeke vir 2022?
'n Vraag-en-antwoord-sessie om enige kwelvrae te beantwoord.
Registreer deur hier te klik. Voltooi dan die vorm deur jou kontakbesonderhede in te vul, en klik op 'Bespreek'.
Sodra jy suksesvol geregistreer het, sal jy 'n e-pos ter bevestiging ontvang. Die skakel om toegang tot die aanlyn inligtingsessie te verkry, word in hierdie e-pos gestuur. Hou gerus jou e-posse dop
Akademia se nauurse onderrigmodel is so ingerig dat studente by studiesentrums van hulle keuse aansluit, waar hulle via gevorderde tegnologie in 'n virtuele leerruimte met medestudente en dosente verbind word. Vanaf 2021 bied Akademia ook die opsie aan studente wat vêr van studiesentrums woon om via e-leer by dieselfde kontaksessie in te skakel. Lees meer hier.
Stel jy eerder belang in voltydse studie op die Centurion-kampus? 'n Opedag vir voltydse studie op die Centurion-kampus vind later vanjaar plaas. Voltooi hierdie vorm om dadelik in kennis gestel te word van wanneer die kampusopedag gehou word.